Karmøygeddon

**Karmøygeddon** er en årlig heavy metal-festival i Kopervik på Karmøy, arrangert første gang i 2004.

Festivalen arrangeres om våren, vanligvis rundt månedsskiftet april–mai, og kombinerer internasjonale toppnavn med satsing på norske band. Gjennom årene har festivalen også stått bak ulike høstutgaver og annen konsertvirksomhet i regionen.

## Historie
Ideen til festivalen kom fra Johnny Angelund, som har vært festivalsjef siden starten. Navnet Karmøygeddon ble foreslått av medlemmer i forumet til *[[Scream Magazine]]*. 

Den første festivalen ble arrangert utendørs i mai 2004, med band som Pagan's Mind, Jørn Lande og Thunderbolt på plakaten. Suksessen det første året førte til at festivalen ble etablert som et årlig arrangement.

Etter en vellykket test av Byscenen i Haugesund med høstarrangementet Karmøygeddon Arctic i 2005 ble det besluttet å flytte også hovedfestivalen dit. Årsaken var kostnadene ved å arrangere på kaia i Kopervik, og de manglende overnattingsmulighetene for publikum.

Fra 2012 utvidet festivalen til tre dager, med en ekstrascene på utestedet Flytten. 

På grunn av usikkerhet rundt driften av Byscenen, ble Karmøygeddon fra 2015 flyttet tilbake til Kopervik. Samme år hadde festivalen 3500 besøkende totalt, der 40 % var tilreisende og 22 land var representert. For å avhjelpe den begrensede overnattingskapasiteten ble det blant annet leid inn en egen hotellbåt, M/S Sandnes, en ordning som eksisterte frem til 2019.

Etter tilbakeflyttingen til Kopervik har festivalen blitt arrangert på en utendørsscene under telt, og senere også tatt i bruk et tilstøtende utested med kapasitet på 500 personer. 

Rockebandet Backstreet Girls har spilt hvert år på festivalen i perioden 2016–2024 og er i omtaler blitt beskrevet som et slags «husband».

### Organisering og drift
Festivalen drives etter frivillighetsprinsippet og ingen i arrangørstaben er lønnet.

Karmøygeddon mottar støtte fra lokale sponsorer samt fra Kulturrådet, Rogaland fylkeskommune og Karmøy kommune.

### Betydning og anerkjennelse
En analyse av 2023-festivalen, utført i samarbeid med Innovasjon Norge, anslo at det tilreisende festivalpublikummet bidro med 4,6 millioner kroner til det lokale næringslivet.

I en leseravstemning hos *[[Rockman]]* i 2016 fikk Karmøygeddon 20 prosent av stemmene totalt og ble kåret til årets mest populære musikkfestival.

I 2017 ble festivalsjef Johnny Angelund kåret til Årets Koperviking, og i 2019 fikk han Karmøy kommunes kulturpris. 

I 2023 mottok Karmøygeddon Haugesund Sparebanks kulturpris, og i 2024 ble festivalen tildelt en ærespris fra Destinasjon Haugesund & Haugalandet (Visit Haugesund) for ringvirkningene den har skapt i regionen. I 2025 ble festivalen tildelt prisen Årets Karmøyfiskar, som gis av Skudenes og Aakra Sparebank til personer eller grupper som har markedsført Karmøy på en positiv måte. 

## Program
Alle festivalplakatene er samlet på festivalens nettsted. 

De siste årene har festivalen arrangert en «kick-off» få uker før festivalen, med konserter, bytte av billetter til armbånd og salg av band- og festivaleffekter.

## Høstutgaver og sidefestivaler
I november 2005 ble første utgave av en høstversjon av festivalen, kalt **Karmøygeddon Arctic**, arrangert innendørs på Byscenen i Haugesund. Dette ble et årlig arrangement på linje med hovedfestivalen. 

I 2016 ble Arctic lagt ned, og i stedet kom endagsfestivalen **Heavy Nights**, dedikert til doom, thrash, heavy, speed og 1970-talls metal. Ifølge arrangørene var Arctic blitt for lik hovedfestivalen, og målet var å rendyrke et tyngre musikalsk uttrykk. 

I september 2019 ble Heavy Nights erstattet av **Black Nights**, en endagsfestival dedikert til black metal. Heavy Nights og det ene Black Nights-arrangementet før pandemien, ble arrangert på Flytten i Haugesund. Etter pandemipausen ble Heavy Nights og Black Nights slått sammen til en todagersfestival med unikt tema for hver kveld. Arrangementet ble samtidig flyttet til Ovenpaa i Kopervik.

Arctic ble arrangert på nytt i oktober 2021 som et engangstilfelle og var den første fullskala Karmøygeddon-festivalen etter pandemien. Alle bandene på plakaten var norske, og arrangementet ble avholdt på samme utendørs teltscene i Kopervik som den ordinære Karmøygeddon.

### Program for Karmøygeddon Arctic

* 2005: 12. november med Evergrey (SE), Tristania, Tömmermenn, Ram-Zet, Mindgrinder
* 2007: 20. oktober med Syrach, Evig Natt, Helheim, Vulture Industries
* 2008: 20. september med Helheim, Cor Scorpii, Sorgsvart, Trimonium, Vulture Industries
* 2009: 5. september med Enslaved, Vreid, The Batallion, Thundra
* 2010: 2. oktober med blant andre Byfrost
* 2011: 15. oktober med Týr (Færøyene), Insense, Djerv
* 2012: 27. oktober med Taake, Sólstafir (ISL), Dunderbeist
* 2013: 12. oktober med Black Debbath, Audrey Horne, Sulphur, Free Fall, Bombers
* 2014: 4. oktober med Trendkill, Chrome Division, Dunbarrow, Tantara
* 2015: 23. oktober med Evig Natt, Vredehammer, Vreid, Keep of Kalessin
* 2021: 29.–30. oktober med hovedartister Enslaved og Audrey Horne, samt Vreid, In Vain, Djerv, Stargazer, Slagmaur, The New Death Cult, Leprous, Borknagar, Keep of Kalessin, Nekromantheon, Course of Fate, Cult of Destiny.

### Program for Heavy Nights
* 2016: 30. september–1. oktober med Nekromantheon, Magister Templi, Dunbarrow, Purple Hill Witch, Devil, Gravy Jones, Ranger, Spectral Haze, Black Magic, Flight, Toxic Death
* 2017: 28.–30. september med Natur, Deathhammer, Execration, Amulet, Inculter, Evoke, Antichrist, Obliteration, Lethal Steel (SE), Black Viper, Reptilian (SE), Force, Age of Taurus (UK), Nachash, Enter Obscurity, Shakma
* 2018: 28.–29. september med Aura Noir, The Skull (US) (spilte begge dager, og var hovedartist dag to med et sett fra Trouble-katalogen), Dead Lord (SE), Mystik (SE), Second Sun (SE), Insane (SE), Sepulcher, Death Alley (NL), Demon Head (DK), Shakma, Tempelheks

### Program for Black Nights

* 2019: 28. september med Taake, Mork, Shakma, Blot, DwellingSouls, Proch (PL), Heimland

### Program for Heavy Nights & Black Nights
* 2022: 21.–22. oktober med:
** Black: Alfahanne, Bølzer, Blodhemn, Nifrost, Ulvhedner, Heimland
** Heavy: Black Viper, Shakma, Purple Hill Witch, Century, Abhorration, Strange Horizon, Gravy Jones
* 2023: 22.–23. september med:
** Black: Whoredom Rife, Aeternus, Abyssic, Deception, Ekrom, Funeral Mass (PL)
** Heavy: Witchhammer (gjenforent for denne konserten), Warfect (SE), Magister Templi, The Riven (SE), Eradikated (SE), Under The Oak, Autonomie
* 2024: 20.–21. september med:
** Black: Dold Vorde Ens Navn, Jordsjuk, Iskald, Celestial Scourge, Ruun, Nattmann
** Heavy: Enforcer, Shakma, Century (SE), Dunbarrow, Inculter, Magick Touch
* 2025: 19.–20. september med: 
** Black: Blood Red Throne, The Batallion, Ulvehunger, Sworn, Kirkebrann, Skuld
** Heavy: Flight, Galgeberg, Morax, Scars, Hostilia, Slaughterhead

## Monsters of Rock
Siden 2022 har det vært arrangert en endagsfestival med tributeband på høsten. Arrangementet avholdes på utestedet Ovenpaa i Kopervik.

### Program for Monsters of Rock
* 2023: 4. mars med Maidenheads (Iron Maiden), The Ultimate Dio Tribute, Painkiller (Judas Priest), Kliss Lik (Kiss), Sabbath in Black (Ozzy Osbourne)
* 2024: 19. oktober med Bömbers (Motörhead), Powerslaves (Iron Maiden), Heatseekers (AC/DC), We Snakes/Saints & Sinners (Whitesnake).
* 2025: 25. oktober med Heavy Metal Kings (generell metal & hardrock-tribute), Metal Militia (Metallica), Sabbath in Black (Black Sabbath) og StraightHate (Sepultura).
## Andre arrangement
Karmøygeddon driver også helårlig konsertvirksomhet under navnet Karmøygeddon Metal Klubb. Byscenen i Haugesund var opprinnelig hovedarena, men fra rundt 2020-tallet har arrangementene vært lagt til ulike utesteder i Kopervik. Blant artistene de har hentet inn er In Flames to ganger (2007, 2015), W.A.S.P. og U.D.O..

## Referanser


## Eksterne lenker
* 
* 
* Heavy Nights & Black Nights på Facebook